Iris Barry

Iris Barry (1895 – 1969) inggih punika salah satunggalipun juru kritik filem lan kurator saking Inggris-Amérikah Sarékat. Ing dasawarsa 1920-an piyambakipun ndhèrèk njumenengaken London Film Society, ingkang dados dhepartemèn kurator filem kaping pisan ing Museum of Modern Art New York taun 1935.Screenonline: Film Society.

 Latar wingking 
Barry ingkang gadhah asma asli Iris Sylvia Crump, miyos wonten Washwood Heath dhistrik Birmingham, Inggris. Piyambakipun punika putri saking Alfred Charles Crump lan Annie Crump. Barry nglampahi pawiyatan wonten ing Biara The Ursuline Verviers, Bèlgi. Lajeng pindhah dhateng London ing taun 1916 utawi 1917, ing mriku piyambakipun pinanggih kaliyan Ezra Pound. Barry gadhah kalih momongan saking Wyndham Lewis, ingkang miyos ing taun 1919 (putera) lan 1920 (puteri).

Piyambakipun wiwit ngintun pakaryan awujud kritik filem wonten ing The Spectator taun 1923, lan nampi pedamelan minangka juru warta ing Daily Mail antawisipun taun 1925 dumugi 1930, nalika pindhah dhateng Amérikah Sarékat. Sesémahanipun kaliyan Alan Porter mboten mlampah dangu.

Filem Society kaping pisan dipunjumenengaken ing wulan Oktober 1925; piyambakipun salah satunggalipun ingkang ndhèrèk njumenengaken, sesarengan juragan gedhong biyoskup Sidney Bernstein, sutradara Adrian Brunel, Ivor Montagu, lan sesami juru kritik filem Walter Microsoft.Oxford DDNB: Adrian BrunelScreenonline:Walter Mycroft.

Piyambakipun saestu misuwur minangka kurator ing Museum of Modern Art, ingkang wiwit jumemeng ing taun 1929. Sasampunipun dumugi Amérikah Sarékat ing taun 1930, piyambakipun mandhégani jumenengipun dhepartemèn kajian filem ing taun 1932, kanthi migunakaken arsip saking filem-filem awis, buku kapustakan babagan filem, lan program pangeduman filem. Piyambakipun ugi nyimpen filem. Salajengipun Barry dados warga Amérikah Sarékat ing taun, 1941, sesémahan kaliyan John E. Abbott.

Barry nyerat buku buku populèr kanggé filem-filem ingkang saweg dipundamel, sesirah Let's Go to the Pictures (1926) lan babagan ilmuwan klasik D. W. Griffith: American Film Master (1940). Barry ugi asring nyerat prakawis buku wonten ing New York Herald Tribune.

Taun 1949, piyambakipun nampi Chevalier Legion of Honor saking pamaréntah Perancis amarga kaprigelanipun lan pangabektènipun ing jagat filem. Barry tilar donya ing surya 22 Dhésèmber 1969, ing Marseilles.

 Karya 
 Splashing into society. London: Constable, 1923
 Let's Go to the Movies (pdf via Internet Archive)



 Sumber sanèsipun 


 Rujukan 

 Pranala njawi 
 Iris Barry at British Film Institute website
 "Iris Barry: Re-View", MoMA
 "Barry, Iris (1895–1969)" in 

Kategori:1895 births
Kategori:1969 deaths
Kategori:American curators
Kategori:American art historians
Kategori:20th-century American historians
Kategori:Chevaliers of the Légion d'honneur
Kategori:English emigrants to the United States
Kategori:Film curators
Kategori:People associated with the Museum of Modern Art (New York)
Kategori:American women historians
Kategori:Women art historians
Kategori:20th-century women writers
Kategori:Artikel Wiki Mrebawani II kalamangsa 1